ועדת הכספים, כנסת 20, פרוטוקול מספר 320, 2016-03-21 14:00

משה גפני: אנחנו עוברים לסעיף 3 ו-4.

<שגית אפיק: אתה רוצה לדון רק בסעיפים שדנו בהם.

משה גפני: כן.

משה גפני: בבקשה.

<שגית אפיק: בעקבות החלטות הוועדה בישיבה הקודמת, 3 ו-4 מתוך ה-220.

<שגית אפיק: אנחנו לא נספיק כבר את 220.

<שגית אפיק: אתם ישבתם עם לשכת רואי חשבון על יתר 220, ישי?

<ישי פרלמן: כן.

<ישי פרלמן: ישבנו, אבל לא קיבלנו נוסח.

<שגית אפיק: גם אנחנו לא קיבלנו נוסח, לכן זה לא יעלה גם.

<שגית אפיק: אז זה לא יעלה עכשיו.

<שגית אפיק: תתארגנו עם העניין הזה, אנחנו נדון עכשיו רק על סעיף 3 ו-4.

משה גפני: דנו על זה.

<שגית אפיק: דנו על זה, כן, היו כמה תיקונים שהוועדה ביקשה.

<שגית אפיק: אם אתה רוצה אני אעבור עליהם בקצרה.

<שגית אפיק: אני קוראת מהתיקון שלי, נוסח שאנחנו הכנו.

<שגית אפיק: בעקבות הערות שהושמעו כאן לעניין הנהנה הוחלט שהבחינה של סך כל נכסי הנאמנות תיעשה בסוף שנת המס.

<ג'קי בלנגה: כאן הוסכם עם רשות המסים להעלות את הסכום ל-500,000 שקל.

<שגית אפיק: הסכום נשאר בסימן שאלה.

<שגית אפיק: 500,000 שקל?

משה גפני: אתם הסכמתם?

<קריאה: כן.

משה גפני: בסדר, תתקני.

משה גפני: אני רואה שיש לכם השפעה גדולה על רשות המסים.

<ג'קי בלנגה: כן, וגם סוכם איתם כרגע בחוץ שזה יהיה בשווי נכסי הנאמנות בסוף שנת המס.

<שגית אפיק: ובלבד ששווי נכסי במקום סך כל נכסי הנאמנות?

<ג'קי בלנגה: כן, שווי.

מיקי רוזנטל: מה ההבדל?

<ג'קי בלנגה: ההבדל שיכול להיות שהעלות היא 300,000 או מיליון והשווי הוא 500.

<ג'קי בלנגה: אם הנאמנות השקיעה בניירות ערך אז השווי כל הזמן משתנה.

מיקי רוזנטל: הבנתי.

משה גפני: בסדר?

<שגית אפיק: כן, אין בעיה.

<שגית אפיק: לעניין תושב חוץ, זה בעצם עכשיו עניין אחר.

<שגית אפיק: (5ה), מה שביקשה רשות המסים במקור זה שיחיד שמתקיימת בו החזקה הקבועה להגדרת תושב ישראל והוא רוצה לסתור אותה לעניין תושבות חוץ, הם ביקשו שהוא יגיש דוח.

<שגית אפיק: הוועדה ביקשה שהדוח שהוא יגיש לא יהיה דוח שכולל את כל הכנסותיו ופירוט אלא, אני אקריא 'ולעניין זה הדוח הוא פירוט העובדות שעליהן מבוססת טענתו בלבד.

<שגית אפיק: לדוח האמור יצרף היחיד את המסמכים התומכים בטענתו'.

<שגית אפיק: הוועדה ביקשה שהדוח הזה לא יחול בכל מקרה על בן זוגו וילדיו.

<שגית אפיק: זה מה שמופיע לכם בנוסח.

<שגית אפיק: 'יחיד שמתקיים לגביו האמור בסיפה של פסקה (א)(4) להגדרה האמורה ולמעט עובד זר כהגדרתו בסעיף 48א ואין בה כדי לגרוע מחובת הדיווח החלה על היחיד לפי סעיף קטן (א)(4) אם הייתה לו הכנסה חייבת בשנת המס'.

<שגית אפיק: זה נשאר כמו שהיה בכחול.

<שגית אפיק: הדבר האחרון, עלתה פה בקשה לשנות בשנת המס לגבי העברת כספים בסכום כולל של חצי מיליון שקלים חדשים או יותר, הייתה בקשה לשנות את זה במהלך 12 חודשים.

<שגית אפיק: התיקון שביקשתם היה רחב יותר, אבל - - -

<ג'קי בלנגה: זה בסדר, אבל שיהיה ברור שהוא צריך להגיש דוח גם בשנה הראשונה וגם בשנה השנייה.

מיקי רוזנטל: ההגדרה פה היא אמורפית, 12 חודשים, מתי הם מתחילים ומתי הם נגמרים.

<קריאה: לא, שהוא צריך להגיש את הדוח לשנתיים.

<ג'קי בלנגה: או שהוא יגיש בשנה שהוא השלים את ההעברה, זה לא משנה, אבל זה צריך להיות משהו ברור, באיזה מועד הוא חל.

<שגית אפיק: אם אומרים להגיש בשנה שלפני ובשנה שאחרי אז זה פותר את הבעיה.

<ג'קי בלנגה: זה פותר את הבעיה.

<ג'קי בלנגה: זה מה שסיכמנו בחוץ.

<שגית אפיק: זה סוכם איתכם?

<שגית אפיק: להגיש דוח בשנה שלפני ובשנה שאחרי, ישי?

<שגית אפיק: כן?

משה גפני: בסדר.

<ג'קי בלנגה: 2015 זה לא יכול להיות בכל מקרה.

<שגית אפיק: כן, תחילה.

<שגית אפיק: אנחנו לא קיימנו דיון, ביקשנו לקיים את הדיון עכשיו.

משה גפני: מה ההצעה?

<שגית אפיק: הם ביקשו 2015 לכאורה, אבל זה ממש לא רלוונטי.

<שגית אפיק: הם הסכימו ל-2016, אבל זה עדיין מוקדם מדי.

<רובי בוטבול: למה?

<שגית אפיק: כבר התחלנו, אנחנו באמצע 2016.

<רובי בוטבול: לא, דוח ל-2016.

<ג'קי בלנגה: זה עוד שנה יתחיל.

<רובי בוטבול: דוח ל-16' מוגש ב-17'.

משה גפני: בסדר.

משה גפני: עוד משהו?

<יוסי אלישע: רק הבהרה לעניין סעיף (5א) לגבי הנהנה תושב ישראל.

<יוסי אלישע: בפרק הנאמנויות בפקודת מס ההכנסה חובת הדיווח חלה על הנאמן.

<יוסי אלישע: בוא נניח שהנאמנות הזאת מדווחת כבר לרשויות המס ומשולם גם המס בגינה, נניח, מה דינו של אותו נהנה?

<יוסי אלישע: כי אין הוראה לגבי איזה סוג של דוח הוא מגיש, להבדיל מהיחיד שמתקיימת לגביו חזקת הימים.

<יוסי אלישע: איזה סוג של דוח?

<יוסי אלישע: הוא מדווח על ההכנסות?

<יוסי אלישע: הרי הנאמן כבר מדווח על ההכנסות האלה.

משה גפני: אתה מדבר על נאמן זר?

<יוסי אלישע: נכון.

<יוסי אלישע: אני מדבר על נאמן שיש לו נהנה תושב ישראל.

<שגית אפיק: על נאמן זר שלא חייב - - -

<יוסי אלישע: אני מניח שהחוק הזה מכוון בדיוק לנאמנויות האלה.

<יוסי אלישע: אז הנאמנויות האלה, שהן מדווחות כבר בישראל מכוח הוראות פרק הנאמנויות בפקודת מס הכנסה, כנאמנות תושב ישראל, נהנה תושב ישראל, יש כבר דיווח, יש תשלום מסים.

<יוסי אלישע: מה עושה אותו נהנה?

<יוסי אלישע: אני רוצה להבין, לאיזה מסגרת הוא נכנס.

<יוסי אלישע: הוא מגיש עוד פעם דיווח על אותן הכנסות?

<רובי בוטבול: הוא לא מגיש דיווח על הכנסות.

<יוסי אלישע: אבל לפי ההוראות פה הוא נכנס ל-131, הוא צריך לדווח על הכנסותיו.

<רובי בוטבול: הוא צריך לדווח על זה שהוא נהנה.

<יוסי אלישע: איפה?

<רובי בוטבול: זה הרעיון.

<יוסי אלישע: אבל כתוב לך שמי שמדווח זה רק מי שמתקיימת לגביו חזקת הימים.

<רובי בוטבול: על הכנסות של הנאמנות מי שמדווח זה הנאמן, זה לא קשור אליו בכלל.

<יוסי אלישע: רובי, רק תבהירו את זה, מפני שמה שיש פה זה הגשה של דוח לפי סעיף 131, שזה דוח על הכנסות.

<רובי בוטבול: על הכנסות שלו, לא של הנאמנות.

<יוסי אלישע: אתה רוצה פה הכנסות של הנאמנות מפני שאתה מקשר אותו לנאמנות.

<רובי בוטבול: אף אחד לא מדבר פה, רשום פה שזה הכנסות של הנאמנות?

<רובי בוטבול: זה הדוח שלי, על ההכנסות שלי כנהנה.

<צבי פרידמן: אבל למה צריך את זה?

<צבי פרידמן: יש נאמן, הוא המדווח.

<יוסי אלישע: אבל למה צריך את זה?

<יוסי אלישע: תסביר לי למה צריך את זה.

<יוסי אלישע: תחריג את הנאמנות שמדווחת לך כבר ממילא, מדוע נהנה צריך לדווח על ההכנסות האלה פעם נוספת?

<רובי בוטבול: אני לא יודע עליה.

<רובי בוטבול: כמו שאתה אמרת, זו נאמנות זרה שאני לא יודע עליה.

<צבי פרידמן: אבל הנאמן מדווח לך?

<יוסי אלישע: לא ברור מהמלל מה נדרש מאותו נהנה.

<רובי בוטבול: לדווח על הכנסותיו ולהודיע שהוא נהנה בנאמנות.

<צבי פרידמן: סליחה, גם נאמן תושב חוץ, נהנה תושב ישראל, חייב בדיווח.

<רובי בוטבול: נכון.

<צבי פרידמן: אז הוא מדווח לכם.

<רובי בוטבול: נכון.

<צבי פרידמן: אז למה צריך גם הוא אם הנאמן מדווח?

<רובי בוטבול: או כן או לא.

<יוסי אלישע: אין לי בעיה, אז תחריגו, שהנהנה בסעיף הרלוונטי לא כולל נאמנות שמדווחת.

<יוסי אלישע: זה הכול.

<רובי בוטבול: לא, לא שלא כולל נאמנות שמדווחת, לא כולל את ההכנסות של נאמנות שלא מיוחסות אליו.

<יוסי אלישע: אם הנאמנות מדווחת, אז מה שאתה אומר שאותו נהנה לא צריך לדווח.

<שגית אפיק: אבל אם הוא ממילא מדווח מה אכפת לך?

<יוסי אלישע: לא הוא מדווח, הנאמן.

<יוסי אלישע: יכול להיות שאתה נהנה עם עוד 100 אחרים, הנאמן כבר מדווח ומשלם מסים, עכשיו מצפים מאותו נהנה גם להגיש דיווח.

<יוסי אלישע: מה הוא עושה?

<יוסי אלישע: לפי מה שאומר רובי, הכוונה לא הייתה שהוא ידווח על הכנסות הנאמנות, אז איזה סוג של דיווח אתה רוצה?

<רובי בוטבול: אני רוצה לדעת שהוא נהנה בנאמנות.

<יוסי אלישע: אז תייצר פה סעיף שמגדיר את זה.

<יוסי אלישע: הכנסת אותו לדוח הכנסות.

<רובי בוטבול: על הכנסות שלו הוא מדווח.

<רובי בוטבול: אם יש לו הכנסות בוודאי שהוא מדווח.

משה גפני: אז הדיווח יהיה על היותו נהנה?

<צבי פרידמן: אבל ברוב המקרים הדיווח - - -

<שגית אפיק: זה בסדר?

<שגית אפיק: צריך לכתוב את זה.

<יוסי אלישע: לא, זה לא מה שכתוב.

<יוסי אלישע: מוסיפים אותו לסעיף 131 שזה דיווח על הכנסות.

<שגית אפיק: אתה נכנס ב-131 - - -

משה גפני: אתה מסכים להגדרה הזו שהוא צריך לדווח על היותו נהנה?

<רובי בוטבול: נכון.

משה גפני: בסדר, אם זה כתוב אין בעיה.

משה גפני: אם זה לא כתוב - - -

<שגית אפיק: זה לא כתוב.

<רובי בוטבול: אז אנחנו נבהיר את זה.

משה גפני: לא, צריך לכתוב את זה.

<שגית אפיק: עכשיו נבהיר את זה.

<שגית אפיק: זה לא כתוב, וכמו שתיקנו ב-(5ה) וכתבנו מה הדוח יכלול אז צריך גם פה לכתוב, שהדוח שאתה מכוון אליו הוא דוח על היותו נהנה.

<שגית אפיק: זהו.

<רובי בוטבול: ועל ההכנסות שלו.

<קריאה: זה אותו נוסח, בואו לא ניגע בזה.

<רובי בוטבול: אני גם חושב שלא צריך פה לגעת.

<צבי פרידמן: אבל למה צריך?

<צבי פרידמן: רוב הנאמנויות מדווחות כבר.

<רובי בוטבול: ויש הרבה שלא מדווחות ואני רואה את זה דרך הנהנה הישראלי.

<רובי בוטבול: זו בדיוק המטרה.

<יוסי אלישע: אבל בוא תניח שמדובר בשכיר שהוא לא חייב בדיווח.

<יוסי אלישע: למה צריך לדווח על ה - - -

<רובי בוטבול: כי הוא נהנה בנאמנות וזה מה - - -

<צבי פרידמן: סלח לי, רובי, תכתוב 'למעט נאמנות שמדווחת'.

<יוסי אלישע: אז למה בתושב חוץ החרגת את זה?

<רובי בוטבול: אתם טוענים בעצמכם שאני לא יודע אם הנאמנות מדווחת או לא.

<צבי פרידמן: אם אני יודע, אני בתור נהנה יודע שהנאמן מדווח, אז אני לא - - - אתה מסבך פה הרבה שכירים שיגישו דוח מיותר.

<רובי בוטבול: אבל אם הוא לא יודע הוא לא צריך להגיש.

<צבי פרידמן: הוא יודע, הוא יודע שיש לו נאמן.

משה גפני: רובי, הוא צריך להגיש דוח על הכנסות, זה סיפור אחר.

משה גפני: במקרה הזה הוא צריך להגיש דוח על היותו נהנה.

<רובי בוטבול: נכון.

משה גפני: אז זה צריך להיות כתוב.

<צבי פרידמן: אבל גם זה מיותר, כבוד היושב ראש.

משה גפני: הוא צריך לדווח על זה שהוא נהנה.

משה גפני: על היותו נהנה הוא צריך להגיש דוח, אם יש לו הכנסות שהוא צריך לדווח עליהן אז הוא צריך לדווח עליהן לפי סעיף אחר.

משה גפני: זה הכול.

משה גפני: פה - - -

<רובי בוטבול: לא, שלא ישתמע מפה שזה פוטר אותו מ - - -

<יוסי אלישע: זה לא פוטר מכלום.

<יוסי אלישע: הדין הכללי קובע חובת דיווח ו - - -

<שגית אפיק: אז גם פה נכניס, שאין בזה כדי לגרוע מחובת הדיווח הכללית שחלה עליו.

<שגית אפיק: כמו שעשיתם לעניין תושב חוץ, יש פה הבדל?

<רובי בוטבול: בתושב חוץ זה קצת אחרת.

משה גפני: לא משנה, אבל ההסכמה היא אותה הסכמה.

משה גפני: הניסוח צריך להיות ניסוח כזה שלא יהיה מקום לטעויות, זה הכול.

<צבי פרידמן: אין פה דיווח כפול?

<צבי פרידמן: גם הנאמן ידווח וגם הנהנה ידווח?

<יוסי אלישע: לא, אז הוא אומר שהוא רק ידווח על היותו נהנה.

<צבי פרידמן: אבל גם זה מיותר.

משה גפני: רבותיי, ספי, זה בסדר?

משה גפני: אני לא זז בלי משרד המשפטים, במיוחד שיש חוות דעת של היועץ המשפטי לממשלה.

<ספי זינגר: לא על זה.

מיקי רוזנטל: זה טובל ושרץ בידו.

משה גפני: איזה טובל?

משה גפני: כבר כחלון הודיע שהוא לא תומך בחוק המקוואות.

<ג'קי בלנגה: בסעיף (5ה) בשורה שישית - - -

<שגית אפיק: פסקה (5ה), כן?

<ג'קי בלנגה: בדוח האמור רשאי היחיד לצרף, לא יצרף היחיד מסמכים.

<ג'קי בלנגה: ואם אין לו מסמכים?

<שגית אפיק: נכון, אם יש לו, אתה צודק.

<ספי זינגר: אם יש לו הוא חייב, זה לא רשאי.

<ג'קי בלנגה: מה זה חייב?

<ג'קי בלנגה: הוא לקח חוות דעת, הוא חייב לצרף לך אותה עכשיו?

<ספי זינגר: לא, זה לא מסמך.

<ג'קי בלנגה: מה זה מסמך?

<ג'קי בלנגה: צילום דרכון?

<ג'קי בלנגה: מה זה מסמך לעניין הסעיף הזה?

משה גפני: יצרף היחיד את המסמכים התומכים בטענתו במידה שיש לו מסמכים.

<ג'קי בלנגה: לא, זה רשאי.

משה גפני: מה זה רשאי?

משה גפני: אם יש לו הוא חייב.

<שגית אפיק: אז יצרף היחיד את המסמכים התומכים בטענתו אם ישנם כאלה.

משה גפני: בדיוק.

משה גפני: הצעת חוק לתיקון פקודת מס הכנסה, סעיפים 3 ו - - -

מיקי רוזנטל: פיצלנו את זה כבר?

משה גפני: כן, פיצלנו.

<שגית אפיק: זה עוד לא עבר במליאה, אבל - - -

משה גפני: פיצלנו.

משה גפני: 3 ו-4ב, מי בעד אישור החוק המפוצל?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: ההצעה אושרה.

משה גפני: בעד – פה אחד ההצעה אושרה.

משה גפני: ההצעה אושרה.

משה גפני: אני מודה לכם.

משה גפני: תודה רבה.

משה גפני: אני מתנצל על העיכובים שהיו באמצע.

משה גפני: הישיבה נעולה.